Τάισον (ποδοσφαιριστής)

Ο **Τάισον Μπάρκελος Φρέντα** (γεννημένος στις 13 Ιανουαρίου 1988), ευρέως γνωστός ως **Τάισον**, είναι Βραζιλιάνος επαγγελματίας ποδοσφαιριστής που αγωνίζεται ως επιθετικός μέσος για τον ΠΑΟΚ. Στο παρελθόν έχει αγωνιστεί και για την Εθνκή Βραζιλίας.

## Καριέρα σε συλλόγους

### Ιντερνασιονάλ
Ο Τάισον ξεκίνησε την καριέρα του στην Ιντερνασιονάλ και γρήγορα αναδείχθηκε στα νεανικά της τμήματα, αποτελώντας μια από τις πιο φιλόδοξες προοπτικές του συλλόγου. Αφού έκανε το ντεμπούτο του στην πρώτη ομάδα το 2008, συνέχισε να αποτελεί βασικό στέλεχος, κερδίζοντας στη συνέχεια το Κόπα Σουδαμερικάνα. Η σπουδαία του φόρμα συνεχίστηκε και την επόμενη σεζόν, όπου με την ομάδα του κέρδισε το Καμπεονάτο Γκαούτσο, το Πρωτάθλημα Suruga Bank, και τερμάτισε δεύτερος στο Κύπελλο Βραζιλίας. Η πρώτη θητεία του Τάισον στον σύλλογο, έφτασε στο τέλος της με εξαιρετικό τρόπο, κερδίζοντας το Κόπα Λιμπερταδόρες το 2010.

### Μεταλίστ Χάρκιβ
Αφού το όνομά του συνδέθηκε με πλήθος συλλόγων σε όλη την Ευρώπη, συμπεριλαμβανομένων των Βόλφσμπουργκ και Νάπολι, ο Τάισον υπέγραψε τελικά στην ουκρανική Μεταλίστ Χάρκιβ έναντι περίπου 6 εκατομμυρίων ευρώ. Ο Βραζιλιάνος σημείωσε ένα απίστευτο γκολ σε στυλ «βόλεϊ» εναντίον της Ρόσενμποργκ στις 8 Νοεμβρίου 2012 για το Γιουρόπα Λιγκ. Στο ίδιο παιχνίδι έδωσε και την ασίστ για το δεύτερο γκολ στην νίκη της ομάδας του με 3–1.

### Σαχτάρ Ντόνετσκ
δεξιά|μικρογραφία| Ο Τάισον το 2017
Ο Τάισον υπέγραψε με τη Σαχτάρ Ντόνετσκ την 1η Ιανουαρίου του 2013 έναντι αμοιβής περίπου 12,4 εκατομμυρίων λιρών. Έκανε το ντεμπούτο του με τη Σαχτάρ στο Τσάμπιονς Λιγκ, εναντίον της Μπορούσια Ντόρτμουντ, σε μια ισοπαλία με 2–2, στις 13 Φεβρουαρίου του 2013. Σκόραρε το πρώτο του γκολ για τη Σαχτάρ και αναδείχθηκε Man of the Match σε μια ισοπαλία με 3–3 με την Μεταλούργκ Ζαπρίζια στις 19 Μαΐου του 2013, σημειώνοντας το γκολ της ισοφάρισης στο 92ο λεπτό. Ο Τάισον σκόραρε σε μια νίκη με 3-0 επί της Τσερνομόρετς Οδησσού στον τελικό του Κυπέλλου Ουκρανίας για την σεζον 2012-13. Στις 10 Ιουλίου του 2013, ο Τάισον σκόραρε σε νίκη με 3–1 επί της Τσερνομόρετς για το Σούπερ Καπ Ουκρανίας. Τον Νοέμβριο του 2019, αποβλήθηκε, αφού αντέδρασε σε υποτιθέμενη ρατσιστική επίθεση, και του επιβλήθηκε επίσης ποινή αποκλεισμού ενός αγώνα.

### Επιστροφή στην Ιντερνασιονάλ
Στις 16 Απριλίου 2021, η Ιντερνασιονάλ ανακοίνωσε την επιστροφή του Τάισον στον σύλλογο της παιδικής του ηλικίας, μετά από 11 χρόνια, υπογράφοντας συμβόλαιο μέχρι το 2023. Ο αθλητής πήρε μια σημαντική μείωση αποδοχών για να πραγματοποιήσει τη συμφωνία, αρνούμενος πιο καλές προσφορές από διάφορους άλλους συλλόγους.

### ΠΑΟΚ
Στις 14 Ιανουαρίου 2023, ο Τάισον υπέγραψε συμβόλαιο συνεργασίας με τον ΠΑΟΚ για 1,5 χρόνο.

Το χειμώνα του 2024, ανανέωσε το συμβόλαιό του με την ομάδα του ΠΑΟΚ, μέχρι το καλοκαίρι του 2025. Στις 19 Μαΐου του 2024, ο Τάισον, σκόραρε το νικητήριο γκολ στην τελευταία αγωνιστική του πρωταθλήματος απέναντι στον Άρη στο "Κλεάνθης Βικελίδης", σε μία νίκη που εξασφάλισε και μαθηματικά το πρωτάθλημα για την ομάδα του.

## Διεθνής καριέρα
Σε μια συνέντευξη με τον προπονητή της εθνικής ομάδας της Ουκρανίας, ο Mykhaylo Fomenko είπε για αυτόν ότι είναι πιθανό να τον χρησιμοποιήσει η ομάδα, ως πολιτογραφημένο. Ο Τάισον ανέφερε ότι είναι πιθανό να δεχτεί την κλήση του για την Ουκρανία, εάν του ζητηθεί. Όμως, στις 22 Αυγούστου 2016, ο νεοδιορισμένος τότε προπονητής, Τίτε, τον κάλεσε στην εθνική ομάδα της Βραζιλίας. Στις 13 Ιουνίου 2017, ο Τάισον σημείωσε το πρώτο του διεθνές γκολ, σε έναν αγώνα εναντίον της Αυστραλίας, ο οποίος έληξε με 4–0. Πέτυχε το 3ο γκολ της αναμέτρησης.

Τον Μάιο του 2018, συμπεριλήφθηκε στην 23αδα του Τίτε, για το Παγκόσμιο Κύπελλο του 2018 στη Ρωσία.

## Στατιστικά καριέρας

### Σε συλλόγους

### Διεθνές

: *Οι βαθμολογίες και τα αποτελέσματα αναφέρουν πρώτα τον αριθμό τερμάτων της Βραζιλίας* .

## Διακρίσεις
**Ιντερνασιονάλ**

* Κόπα Σουδαμερικάνα: 2008
* Καμπεονάτο Γκαούτσο: 2009
* Πρωτάθλημα Suruga Bank: 2009
* Κόπα Λιμπερταδόρες: 2010

**Σαχτάρ Ντόνετσκ**

* Πρέμιερ Λιγκ Ουκρανίας: 2012–13, 2013–14, 2016–17, 2017–18, 2018–19, 2019–20
* Κύπελλο Ουκρανίας: 2012–13, 2015–16, 2016–17, 2017–18, 2018–19
* Σούπερ Καπ Ουκρανίας: 2013, 2014, 2015, 2017

**ΠΑΟΚ**
*Πρωτάθλημα Ελλάδας: 2023-24

**Ατομικές**

* Λίστα με τους 33 κορυφαίους παίκτες της Πρέμιερ Λιγκ Ουκρανίας: 2016–17 
* Football Stars of Ukraine – Καλύτερος παίκτης της UPL: 2019 
* Ποδοσφαιριστής της Χρονιάς στην Πρέμιερ Λιγκ Ουκρανίας: 2019
* Καλύτερος παίκτης της σεζόν στην Πρέμιερ Λιγκ Ουκρανίας: 2019–20
* Η ομάδα της σεζόν ΟΥΕΦΑ Γιουρόπα Λιγκ: 2019–20 

## Εξωτερικοί σύνδεσμοι

* Taison στην επίσημη ιστοσελίδα της ΠΑΕ ΠΑΟΚ
*

## Παραπομπές


Κατηγορία:Βραζιλιάνοι ποδοσφαιριστές
Κατηγορία:Ποδοσφαιριστές Εθνικής Βραζιλίας
Κατηγορία:Ποδοσφαιριστές ΦΚ Σαχτάρ Ντονέτσκ
Κατηγορία:Ξένοι ποδοσφαιριστές στην Ελλάδα
Κατηγορία:Ξένοι ποδοσφαιριστές στην Ουκρανία
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Βραζιλιάνοι ποδοσφαιριστές στο εξωτερικό
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Πρέμιερ Λιγκ Ουκρανίας
Κατηγορία:Ποδοσφαιριστές Καμπεονάτο Μπραζιλέιρο Σέριε Α
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές ΦΚ Μεταλίστ Χάρκιβ
Κατηγορία:Ποδοσφαιριστές Σπορτ Κλαμπ Ιντερνασιονάλ